
R E F E R A T   D E   A P R O B A R E 
privind  aprobarea organizării și finanțării manifestărilor dedicate ”Zilei Internaționale a Copilului”  în municipiul Brad, în anul 2026


	
Prin Hotărârea Consiliului Local nr. 21/2026 a fost aprobat „Programul principalelor manifestări cultural - educative, artistice şi sportive, pe teme prestabilite, de interes local sau zonal, organizate la nivelul municipiului Brad în anul 2026”. În cadrul acestui Program au fost prevăzute în mod expres manifestări cultural-artistice, educative şi sportive dedicate „Zilei Internaţionale a Copilului”.
Comisia de organizare constituită prin Dispoziţia Primarului Municipiului Brad nr. 210/2026, întrunită în şedinţa operativă de lucru din data de 21.05.2026, a analizat calendarul evenimentelor. Având în vedere faptul că ziua de 1 iunie este declarată oficial zi liberă la nivel național, pentru a asigura o participare cât mai largă a copiilor și cadrelor didactice într-un cadru organizat, comisia a hotărât ca manifestările dedicate ”Zilei Internaţionale a Copilului” să fie organizate în avans, în data de 29 mai 2026 și a propus următoarele activități:
     - desfășurarea unui concurs de desene cu tema: „Școala mea, colegii mei”;
     - la ora 09.00 - Crosul ZARAND, ediția 2026, cu plecare de la intersecția strada Liceului cu strada Arsenie Boca;
     - la ora 10.00 - concurs de îndemânare cu biciclete pe strada Independenței și demonstrație de karting;
     - la ora 12.00 - premierea câștigătorilor la concursurile de desene, biciclete și cros;
     - momente artistice susținute de grupul vocal al Liceului Teoretic ”Avram Iancu” Brad, trupa de dans modern „Mistik” și artiști invitați;
     - competiții sportive - fotbal.
Luând în considerare complexitatea și diversitatea acțiunilor propuse, am inițiat prezentul proiect de hotărâre prin care am propus aprobarea organizării și finanțării acestor manifestări în municipiul Brad în data de 29 mai 2026, alocarea sumei de 30.000 lei din bugetul local al Municipiului Brad pe anul 2026, de la Capitolul bugetar 67.02 – „Cultură, recreere şi religie”, sumă ce va putea fi suplimentată prin bunuri sau resurse financiare provenite din sponsorizări, desemnarea unui număr de 5 consilieri locali care să facă parte din structura de coordonare și să colaboreze cu membrii comisiei numită prin Dispoziţia Primarului Municipiului Brad nr. 210/2026, nominalizarea acestor consilieri rămânând la latitudinea plenului Consiliului Local al Municipiului Brad și împuternicirea Primarului Municipiului Brad de a semna, în urma analizelor și deliberărilor comisiei de organizare, toate contractele necesare bunei desfășurări a evenimentului.
În contextul celor de mai sus supun spre dezbatere și aprobare plenului Consiliului Local al Municipiului Brad proiectul de hotărâre în forma prezentată.
Invoc în susținerea propunerii mele prevederile Hotărârii Consiliului Local al Municipiului Brad nr. 21/2026 privind aprobarea Programului principalelor manifestări cultural - educative, artistice şi sportive, pe teme prestabilite, de interes local sau zonal, organizate la nivelul municipiului Brad în anul 2026, ale art. III alin. (2) lit. a) din O.U.G. nr. 26/2012 privind unele măsuri de reducere a cheltuielilor publice şi întărirea disciplinei financiare şi de modificare şi completare a unor acte normative, cu modificările și completările ulterioare, ale Legii nr. 273/2006 privind finanţele publice locale, actualizată, cu modificările şi completările ulterioare, ale art. 88 și art. 129 alin. (1), alin. (2) lit. b) și alin. (4) lit. a) din O.U.G. nr. 57/2019 privind Codul administrativ, cu modificările și completările ulterioare, precum și ale Legii nr. 554/2004 a contenciosului administrativ, cu modificările și completările ulterioare.

